Semipalatinskas kodolizmēģinājumu poligons
Semipalatinskas kodolizmēģinājumu poligons (kazahu: Семей полигоны) ir bijušais kodolieroču izmēģinājumu poligons, pirmais un viens no lielākajiem PSRS militārajiem objektiem, izvietots Kazahstānas teritorijā netālu no Kurčatovas pilsētas. Laikā no 1949. līdz 1989. gadam poligonā norisinājās kodolieroču izstrādāšanas darbi. Kopumā tika veikti 456 izmēģinājumi — 340 pazemes un 116 virszemes sprādzieni. Poligonu slēdza 1991. gadā.